**OBRAZLOŽENJE OPĆEG DIJELA TREĆIH IZMJENA I DOPUNA PRORAČUNA**

**GRADA NOVSKE ZA 2023. GODINU**

**PRAVNI OSNOV**

Odredbama članka 45. Zakona o proračunu („Narodne novine“, broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

**OBRAZLOŽENJE PRIHODA I PRIMITAKA, RASHODA I IZDATAKA**

Trećim izmjenama i dopunama proračuna iskazano je povećanje proračuna za 0,09 % ili 19.170,00 €. Ukupno planirani prihodi i primici s planiranim viškom prihoda ovim izmjenama iznose 20.513.355,96 €.

*Prihodi poslovanja* s planom od 12.157.869,17 € povećani su za 19.170,00 €, tako da plan iznosi 12.177.039,17 €.

*Prihodi pomoći* iskazani su s povećanjem za 19.170,00 € te plan tih prihoda iznosi 4.903.737,45 €. Središnji državni ured za demografiju i mlade odobrio je sredstva za projekt *Ulaganja u objekte dječjeg vrtića* u iznosu od 19.170,00 €. Omjer financiranja ovog projekta je 85 % : 15%.

U strukturi *rashoda poslovanja* iskazane su promjene na ostalim rashodima (konto skupine 38) sa smanjenjem od 50.632,00 €. Radi osiguranja vlastitog udjela u financiranju projekta *Ulaganja u objekte dječjeg vrtića*, smanjeni su rashodi u projektu Poduzetnička zona za 8.216,00 € te 42.416,00 € za financiranje priključka zgrade hotela Knopp na električnu energiju. Evidentirano smanjenje rashoda na kontu skupine 38 u iznosu od 50.632,00 € rezultiralo je povećanjem plana rashoda na kontu skupine 42 i 45, tj. rashodima za nabavu nefinancijske imovine.

**OBRAZLOŽENJE POSEBNOG DIJELA TREĆIH IZMJENA I DOPUNA PRORAČUNA**

**GRADA NOVSKE ZA 2023. GODINU**

**1. Razdjel 003 UPRAVNI ODJEL ZA KOMUNALNI SUSTAV I PROSTORNO PLANIRANJE I ZAŠTITU OKOLIŠA**

Trećim izmjenama i dopunama Proračuna Grada Novske za 2023. godinu, ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša povećavaju se u iznosu od 19.170,00 EUR (0,13 % u odnosu na planirano) i sada iznose 14.939.119,36 EUR. Sredstva se realiziraju kroz deset različitih programa koji su obuhvaćeni financijskim planom rashoda upravnog odjela, a koje provodi 11 službenika.

**Tablica broj 1: Prikaz financijskih izmjena programa Upravnog odjela za komunalni sustav, prostorno planiranje i zaštitu okoliša za 2023. godinu,** **u iznosima izraženim u EUR**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2023.** | **Naziv programa** | **Proračun** | **III. izmjene i dopune Proračuna** | **Povećanje/****smanjenje** |
| 1. | 1021 | Upravljanje i razvoj komunalne infrastrukture | 333.764,98 | 333.764,98 | 0,00 |
| 2. | 1022 | Upravljanje imovinom | 1.438.739,32 | 1.438.739,32 | 0,00 |
| 3. | 1023 | Projektiranje i građenje objekata u vlasništvu Grada | 8.619.542,73 | 8.661.958,73 | 42.416,00 |
| 4. | 1024 | Održavanje objekata i uređaja komunalne infrastrukture | 1.226.358,75 | 1.226.358,75 | 0,00 |
| 5. | 1025 | Projektiranje i građenje objekata i uređaja komunalne infrastrukture | 2.072.769,63 | 2.049.523,63 | -23.246,00 |
| 6. | 1026 | Zaštita okoliša | 60.746,95 | 60.746,95 | 0,00 |
| 7. | 1027 | Zaštita, očuvanje i unapređenje zdravlja | 43.213,58 | 43.213,58 | 0,00 |
| 8. | 1028 | Prostorno uređenje i unapređenje stanovanja | 94.487,12 | 94.487,12 | 0,00 |
| 9. | 1029 | Organiziranje i provođenje zaštite i spašavanja | 917.246,47 | 917.246,47 | 0,00 |
| 10. | 1035 | Kampus gaming industrije | 113.079,83 | 113.079,83 | 0,00 |
|  | **10 programa** | **Ukupno** | **14.919.949,36** | **14.939.119,36** | **19.170,00** |

**1.1. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**1.1.1. Kapitalni projekt 1023 K100002 Klaster kulture na temeljima kulturne baštine povijesne jezgre Novske**

Sredstva za financiranje ovog projekta povećavaju se u iznosu od 42.416,00 EUR, te sada iznose 1.046.288,32 EUR. Ovim povećanjem se osiguravaju sredstva nužna za plaćanje priključenja obnovljenog i dograđenog hotela Knopp na električnu energiju.

**1.2. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**1.2.1. Kapitalni projekt 1025 K100003 Poduzetnička zona Novska**

Sredstva za financiranje ovog projekta smanjuju se za iznos od 50.632,00 EUR i sada iznose 109.368,00 EUR. Smanjenje se odnosi na poziciju pod nazivom „Izgradnja vodovoda i odvodnje južni odvojak II (WAWA). Budući da ove godine neće biti realizacije po toj poziciji, dio sredstava se prenamjenjuje za trošak priključka hotela Knopp na električnu energiju i trošak uređenja i opremanja dječjeg igrališta u Dječjem vrtiću „Radost“ Novska.

**1.2.2. Kapitalni projekt 1025 K100021 Uređenje dječjih igrališta**

Sredstva za financiranje ovog projekta povećavaju se za iznos od 27.386,00 EUR i sada iznose 82.640,83 EUR. Povećanje se odnosi na novoplaniranu poziciju pod nazivom „*Uređenje i opremanje dječjeg igrališta u vrtiću Radost*“, te se planira iz vlastitih sredstava u iznosu od 8.216,00 EUR i sredstava pomoći u iznosu od 19.170,00 EUR odobrenih od Središnjeg državnog ureda za demografiju i mlade. Ovim sredstvima se plaća trošak dodatnog opremanja dječjeg igrališta Dječjeg vrtića „Radost“ Novska.

**JAVNA VATROGASNA POSTROJBA GRADA NOVSKE**

**III. izmjene i dopune proračuna Grada Novske**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2023.** | **Naziv programa** | **Proračun** | **III. izmjene i dopune Proračuna** | **Povećanje/****smanjenje** |
| 1. | 1029 | Organiziranje i provođenja zaštite i spašavanja | 619.943,80 EUR | 619.943,80 EUR | 0,00 EUR |

**Program 1029 ORGANIZIRANJE I PROVOĐENJE ZAŠTITE I SPAŠAVANJA**

U Programu organiziranja i provođenja zaštite i spašavanja (rad Javne vatrogasne postrojbe Grada Novske) nema izmjena.